สภ.ปากเกร็ด แนะปชช.เลี่ยงเส้นทาง หลังม็อบนัดชุมนุม MRT กระทรวงสาธารณสุข
สภ.ปากเกร็ด แนะปชช.เลี่ยงเส้นทาง หลังม็อบนัดชุมนุม MRT กระทรวงสาธารณสุข
สภ.ปากเกร็ด แนะปชช.เลี่ยงเส้นทาง หลังม็อบนัดชุมนุม MRT กระทรวงสาธารณสุข
19 ต.ค. 2563

สภ.ปากเกร็ด แจ้งประชาสัมพันธ์ให้หลีกเลี่ยงเส้นทางกรณีจะมีกลุ่มผู้ชุมนุมรวมตัวบริเวณ สถานีรถไฟฟ้า MRT กระทรวงสาธารณสุข โดยระบุว่า วันนี้ (19 ต.ค.63) ตั้งแต่เวลา 15.00 น. เป็นต้นไป จะมีกลุ่มผู้ชุมนุมรวมตัวกันบริเวณสถานีรถไฟฟ้า MRT กระทรวงสาธารณสุข คาดว่าจะมีกลุ่มผู้ชุมนุมเดินทางมาร่วมชุมนุมเป็นจำนวนมาก อาจส่งผลให้เกิดปัญหาการจราจรอย่างมาก
จึงขอแจ้งไปยังผู้ใช้รถใช้ถนนทุกท่าน ได้โปรดเลี่ยงเส้นทางถนนติวานนท์ขาเข้า ดังนี้
– จากถนนงามวงศ์วาน เลี้ยวซ้ายแคราย มุ่งหน้าแยกติวานนท์
– จากถนนรัตนาธิเบศร์ เลี้ยวขวาแครายมุ่งหน้าแยกติวานนท์
– จากถนนปากเกร็ดแจ้งวัฒนะ มุ่งหน้าแยกแคราย
– จากถนนติวานท์ปากเกร็ด มุ่งหน้าแยกแคราย
– จากแยกสามัคคี มุ่งหน้าแคราย
ทั้งนี้ ขอให้ผู้ที่ใช้เส้นทางดังกล่าว ได้โปรดศึกษาทางเลี่ยง เพื่อลดปัญหาในการเดินทาง
